《奉和九月九日登慈恩寺浮图应制》
唐代·辛替否

洪慈均动植，至德俯深玄。出豫从初地，登高适梵天。

白云飞御藻，慧日暖皇编。别有秋原藿，长倾雨露缘。

作者简介：辛替否，字协时，京兆人也。景龙年为左拾遗。时中宗置公主府官属，安乐公主府所补尤多猥滥。又驸马武崇训死后，弃旧宅别造一宅，侈丽过甚。时又盛兴佛寺，百姓劳弊，帑藏为之空竭。